Izviđači - Wikipedija

# Izviđači

### Izvor: Wikipedija

Ovaj članak ili odjeljak nije wikipediziran. Tekst članka treba preurediti u wikitekst.
Potom uklonite ovaj predložak.

Izviđači su društvena organizacija za djecu i mladež od 7 do 77 godina. Izviđači se pretežito bave upoznavanjem prirode, druženjem (socijalizacijom djece) i učenjem korisnih vještina koje im mogu pomoći u budućem životu kako u civiliziranom svijetu, tako i u divljini.

Važnija znanja koja izviđači usvajaju su: orijentacija na karti i u prirodi, topografija, upoznavanje biljnog i životinjskog svijeta, čvorovi, putni znakovi, izviđačke pjesme, društvene igre u prirodi i zatvorenom prostoru, pionirstvo, signalizacija, prva pomoć, sportovi (npr. izviđački sportovi kao što su: otimanje marame, scoutball, tronogo trčanje) i drugo.Postoje i otvorena natjecanja orjentacijskog tipa i sa tkz.olimpijskim disciplinama.Scoutball je jedna od najpopularnijih disciplina u RH čak i postoji liga natjecanja.

Aktivnosti koje upražnjavaju izviđači su: sastanci, izleti, pohodi, bivaci, zimovanja, kolonije, logoravanja, natjecanja između više jedinica i izviđačke smotre. Izleti-jednodnevni posjeti određenim lokacijama Bivaci-spavanje na otvorenom ili pod šatorima obično vikendom Logorovanje-višednevni odlasci na logorovanje obično ljetni period KOT- orjentacijska takmičenja DIV-državni izviđački višeboj

    Način na koji se vrednuje izviđačko znanje sadržano je u
    1., 2. i 3. letu za pčelice i poletarce (izviđače nižih razreda osnovne škole),
    te u 1., 2. i 3. javorovu listu za planinke i izviđače (viši razredi osnovne škole te srednjoškolci).

Satriji izviđači okupljaju se u klubove brđana i djeluju samostalno ili u sklopu odreda. Osnovne jedinice izviđača su jata i patrole, koje se okupljaju u družine izviđača, a dvije ili više družina tvore odrede. Na nekom području (županija, grad, općina) moguće su organizacije Savezi izviđača pojedinog područja (Savez izviđača Zagreba - http://www.siz.hr, Splitski skautski zbor). Krovna organizacija izviđača u Hrvatskoj je Savez izviđača Hrvatske (SIH - http://www.sih.hr).

## [uredi] Povijest izviđača

Prvi je pokrenuo izviđački pokret Robert Baden Powell 1907. u Velikoj Britaniji. Njegovo iskustvo časnika za vrijeme Burskog rata u Južnoafričkoj republici pokazalo mu je koja znanja su potrebna tadašnjem mladom čovjeku, kako bi se lakše snašao u divljini i svakodnevnom životu. Ubrzo je ideja o takvom odgoju mladih zaživjela i u drugim državama svijeta. Iako su izviđači, (skauti, izvidnici) postojali i u Kraljevini Jugoslaviji, pokret izviđača se naročito razbuktao za vrijeme SFR Jugoslavije. Tako je prva izviđačka četa osnovana u Zagrebu, 22. prosinca 1950. na Osnovnoj školi u Harambašićevoj ulici 18 (danas OŠ Augusta Harambašića). Ta se četa zvala "Mladi partizan". Ubrzo je, i to 19. svibnja 1951. održan prvi tečaj za izviđačke vođe u Zagrebu, u današnjem Gradu mladih u Dubravi. Među spominjanim vođama izviđaštva izdvajaju se Danko Oblak, Boris Lešnik i Kamilo Ferenčak. Pokret je s vremenom rastao te je recimo 1982. u Hrvatskoj bilo registrirano 42.000 izviđača. Tijekom Domovinskog rata zamrla je izviđačka aktivnost, da bi u novije vrijeme ponovno sve više mladih počelo sudjelovati u izviđačima. Tako je 2005. bilo registrirano 4.100 izviđača.

Dobavljeno iz "http://hr.wikipedia.org../../../i/z/v/Izvi%C4%91a%C4%8Di.html"

Kategorije: Potrebno wikipedizirati | Tekstovi koje treba uklopiti u druge članke | Izviđači

##### Views

- Članak
- Razgovor
- Trenutna inačica

##### Traži